Det sjældne vejrfænomen lagde fredag formiddag vejen forbi Løkken og omegn.

Flere var fredag morgen og formiddag så heldige at se en skypumpe. De befandt sig alle i eller omkring Løkken og flere tænkte hurtigt og dokumenterede, som du kan se i videoen herover, fænomenet. Skypumperne var ifølge TV2 Vejret ventet og skyldes resterne af den tropiske orkan Bertha, der har betydet ustadigt vejr i den seneste uge og som fredag gav massive byger over Vendsyssel. Skypumperne blev dannet i forbindelse med disse uger og ifølge TV2 Vejret er der faktisk tale om små tornadoer som man kender fra USA i et meget andet størrelsesforhold. Definitionen på en tornado er nemlig at der er rotation i en søjle fra skyens underside til vand- eller jordoverfladen, og det var der i i hvert fald en af de skypumper, der blev set i Løkken fredag. Her hvirvledes nemlig havvand flere meter op. De første videoer er filmet Nicole Kristensen fra Tyskland i Løkken by og de sidste to af Michael Bonderup-Knudsen ved Vittrup.